钦定古今图书集成/明伦汇编/氏族典/第125卷 > 陈德
## 钦定古今图书集成/明伦汇编/氏族典/第125卷 > 陈德

按《名山藏勋封记》：“临江侯陈德，凤阳人。从渡江诸将，
攻取采石、姑孰、建业、京口、溧、常、宣宁，征浙东西，战鄱
阳，克武昌，靖中原。洪武三年，授开国辅运推诚宣力
武臣，荣禄大夫、柱国，同知大都督府事，侯，禄千五百
石，赐诰券。与誓身，免二死，子一死，征蜀、汉、甘肃，出镇
北平侯。九年，卒，赠杞国公，予谥。十三年，胡党觉以前”
死免。其明年，镛嗣。以征南将军屡平贼。十九年从宋
国公出塞，与大将军异道，遇敌死，竟除。